Diari Oficial de la Generalitat Valenciana


Sumari del DOGV 9038, del 10-03-2021 (2021/1622)

Notificació de la sentència dictada en judici verbal número 11/2020.
--------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1622


Organisme emissor
:   Jutjat de Primera Instància i Instrucció Número 7 d'Alzira

Tipus de document
:   Edicte

Notificació de la sentència dictada en judici verbal número 11/2020. [2021/1622]  
Procediment: assumpte civil 000011/2020.  
Antonio Benavent Beneyto, lletrat de l'Administració de justícia del Jutjat de Primera Instància núm. 7, certifique que, en les actuacions a què s'ha fet referència, s'ha dictat la resolució que, copiada en la part que interessa, és com segueix:  
  
Judici verbal (250.2) [VB] - 000011/2020  
Part demandant: Xeresa Truck Service, SL.  
Part demandada: Daniela Yondamous Ivanova.  
En el judici a què s'ha fet referència, s'ha dictat la resolució que té el text que, literalment, és com segueix:  
  
«Procediment: judici verbal (250.2) [vrb] - 000011/3721-JR.  
De: Xeresa Truck Service, SL.  
Procuradora: María Ángeles Pons Oliver.  
Contra: Daniela Yondamous Ivanova.  
Procurador/a:   
Sentència número 58/20  
  
Alzira, 10 de setembre de 2020  
Amparo Bolinches Fenollosa, magistrada titular del Jutjat de Primera Instància i Instrucció número 7 d'Alzira, he vist les actuacions de judici verbal número 11/2020, seguides davant d'aquest jutjat a instàncies de Xeresa Truck Service, SL, representada per la procuradora María Ángeles Pons Oliver i assistida pel lletrat el senyor Carbonell Navarro, contra Daniela Yondamous Ivanova, en situació processal de rebel·lia, en reclamació de 4.743,27 euros, i sobre la base dels següents:  
  
Dispositiva  
Estime la demanda formulada per Xeresa Truck Service, SL, representat per la procuradora María Ángeles Pons Oliver; condemne Daniela Yondamous Ivanova, en situació processal de rebel·lia, una vegada que siga ferma aquesta sentència, a pagar al demandant la suma de 4.743,27 euros de principal i al pagament dels interessos acordats o, a falta de conveni, els legals d'aquesta suma des de la interpel·lació judicial, a més de les costes del judici. Porteu-ne un certificat a les actuacions i incloeu aquesta sentència en el llibre de sentències.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació, dins del termini de 20 dies, per a l'Audiència Provincial de València.  
  
De conformitat amb el que disposa la disposició addicional 15a de la Llei orgànica del Poder Judicial, introduïda per la Llei orgànica 1/2009, de 3 de novembre, perquè siga admés a tràmit el recurs d'apel·lació, cal que, en el moment d'interposar-lo, s'haja consignat en l'entitat Santander, i en el compte de depòsits i consignacions d'aquest jutjat, la suma de cinquanta euros (50 euros), amb el concepte ?depòsit per a recurs?.  
Igualment, per a presentar un recurs d'apel·lació, cal abonar, amb caràcter previ, la taxa judicial estatal que estableixen els articles 2 apartat e, 5 apartat f, 6, 7 i 8 de la Llei 10/12, de 20 de novembre, mitjançant el model 696 que estableix l'Ordre HAP/2662/2012, de 13 de desembre (BOE 15/12/2012), excepte les exempcions objectives i subjectives previstes en l'article 4 de la llei esmentada.  
Aquesta és la meua sentència, que pronuncie, mane i signe. Amparo Bolinches Fenollosa, magistrada titular del Jutjat de Primera Instància i Instrucció número 7 d'Alzira. En done fe.»  
  
Publicació. La sentència anterior ha sigut donada, llegida i publicada per la magistrada que la subscriu, mentre celebrava audiència pública, en el dia de hui, i amb la meua assistència. En done fe.  
Atés que es desconeix el domicili o la residència actuals de la part demandada, mitjançant la provisió de hui, de conformitat amb el que es disposa en els articles 156.4 i 164 de la Llei 1/2000, d'enjudiciament civil, la jutgessa ordena la publicació d'aquest edicte en el tauler d'anuncis del jutjat i, si pertoca, en el Diari Oficial de la Generalitat Valenciana, per a portar a efecte la diligència de notificació a la part demandada.  
  
Alzira, 22 de febrer de 2021.- El lletrat de l'Administració de justícia: Antonio Benavent Beneyto.